Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 157

9. Csak nyílt pályázati formában és minimum hozzájárulást feltételül szabva (az utóbbitól csak nagyon indokolt esetben lehet eltérni). A pályázati lehetõségek mellett a szakmai és érdekképviseleti szervezetek az alapvetõ kommunikációs eszközök (EU-portál, kiadványok, adatbázisok stb.) egyik elsõszámú használói, így az EUKK kiemelt „ügyfelei”. Az egyes minisztériumok és a területükön aktív szakmai és érdekképviseleti szervezetek kétoldalú kapcsolatainak megerõsítése és kiépítése mellett a KS számára kiemelt jelentõséggel bírnak az olyan sokszereplõs érdekegyeztetõ és konzultatív fórumok, mint például az Országos Érdekegyeztetõ Tanács. Kifejezetten integrációs profiljából adódóan kiemelt szerepe lehet a KS szakmai decentralizációjában az Európai Integrációs Tanácsnak (EIT). Az EIT évente több alkalommal ülésezõ testület, melynek ülésein részt vesznek a Külügyminisztérium és a Foglalkoztatáspolitikai és Munkaügyi Minisztérium képviselõi, valamint a szociális partnerek (az Országos Munkaügyi Tanácsban részt vevõ munkaadói és munkavállalói érdekképviseleti szervezetek), és a köztestületi kamarák (MKIK, Agrárkamara) képviselõi. Állandó meghívottként van jelen a Magyar Munkaadói Szervezetek Nemzetközi Együttmûködési Szövetsége és a Magyar Szakszervezetek Európai Integrációs Bizottsága. A kommunikációs stratégia szakmai decentralizációját és a szaktárcák és a szakmai és érdekképviseleti szervezetek közötti kapcsolatokat erõsítendõ, az EIT ülésein — a tárgyalt téma függvényében — vegyenek részt a többi szaktárca képviselõi és az adott területen kiemelten érintett speciális szakmai és érdekképviseleti szervezetek képviselõi is. X. CIVIL TÁRSADALMI DECENTRALIZÁCIÓ

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes